Ugler i mosen (film)

Ugler i mosen er en norsk familie- og eventyrfilm fra 1959 regissert av Ivo Caprino (hans eneste realfilm). Filmen er basert på Finn Havrevolds barnebok Marens lille ugle. Rollen som Maren spilles av Grethe Kausland.

Filmen er i farger og inneholder noen animerte sekvenser.

 Handling 
Livet til Oslo-familien Monsen snus på hodet når de arver onkel Pavels hus på et idyllisk sted på Sørlandet. Etter at de ankommer stedet kommer de to barna, Trine og Maren, på sporet av en skatt som den eksentriske onkelen har gjemt på stedet. Mens de to leter etter den skjulte skatten, forsøker faren fortvilet å ringe til kontoret. Og mens mor kjemper tappert for å holde humøret oppe, skjer det merkelige ting i det gamle huset.

 Skuespillere 
 Rolle  Skuespiller Maren  Grethe Kausland (Lille Grethe) Trine  Kari Borg Ole Henrik Monsen  Sverre Hansen Fru Monsen  Turid Balke Sebaldus  Kjetil Bang-Hansen Dehli, kjøpmann  Egil Hjorth-Jenssen Magelsen senior  Ingolf Rogde Magelsen junior  Willie Hoel Alfhilda  Aud Schønemann Haldorsen, kaptein  Amund Rydland Den lille mannen/Nissen  Grethe Kausland Uglen  Grethe Kausland, Sverre Hansen Krabben  Grethe Kausland

Referanser

 Eksterne lenker 

 Omtale på Caprino.no 

Kategori:Filmer fra 1959
Kategori:Norske filmer fra 1950-årene
Kategori:Filmer basert på bøker
Kategori:Filmer regissert av Ivo Caprino
Kategori:Norske eventyrfilmer
Kategori:Norske familiefilmer
Kategori:Norskspråklige filmer
Kategori:Filmer lagt til Sørlandet